
DEI ET APOSTOLICAE SEDIS GRATIA 

I 

EPISCOPUS RECINATENSIS, ET LAURETANUS 

Fratribus Venerabilibus , Filiis in Christo dilectissimis. 
Constitutis in Dignitatibus, Canonicis , Animarum Curatoribus , 

CLERO UTR|QUE , POPULO UNIVERSO 

DIAECESUM SUARUM 

GRATIAM, PACEM, SALUTEM 

A DEO PATRE, ET DOMINO JESU CHRISTO 

ADPRECATUR SEMPITERNAM 

Numinis elementissimi benignitate, qui ineffabili judicio et suaviter sem- 
per omnia disponens non vocat tantum, sed et quandoque i n Domum suam 
pauperes etiam , ac debiles , caecos, et claudos intrare compellit, atque 
optimorum quorumdam Samuelium institutis imbuti , eorumque claris ve- 
stigiis, nescio quonam studio, et progressu, inhaerentes , adolescentes Nos 
adhuc, ne pueri dicamus, rationi ecclesiasticae addicti jam fueramus in vi-> 
nea, jam diei, et aestus pondera nonnulla portaveramus, et vespere pro- 
deuute illud unum censebamus optandum, ut demum in aliquam vitae re- 
quiera, supervacaneis omnibus negotiis abjectis, solumque Deum, animaeque 
salutem intuentes annos aeternos cogitaremus, et mandata servantes, pro- 
priorum, peculiorumque munerum enixius instantes implemento thesaurum 

ia coelis aliquem Valeremus n<}n di^dertteiu Ui'esa|tiriza r§. Nullius udquara 
amplioris cupidi dignitatis, nullum novum opus humeris nostris superim- 
poni cupivimus ( satis enim debilitatem nostram, viresque impares cuilibet 
novimus sustinendo ) praeceteris vero, maxime opus Episcopale non ve* 
rentes solum, sed.ciiam reformidantes, quia non specie honoris, qua qui- 
dem hominum ambitio delectari posset, unquam fuimus illecti, sed pondus, 
et debitum qua Sancti Patres, et Doctores lancea ponderarunt perpenden- 
tes, ab eo semper fuimus perterriti. Noveramus insuper temporum, queis 
vivere datum est, iniquitatem, cui non dicamus profligandae, aut perden- 
dae, sed solum retardandae , vel infligendae vix tale genus Episcoporum 
par esse videretur, qui facti forma gregis ex animo , fidei loricam indue- 
rent , pro thorace justitiam, qui brachio invicto, lingua, sicut gladius 
acutus, vita irreprehensibili, exemplis praecanissimis, charitale non ficta, 
sine acceptatione ulla personarum, spe nulla gloriae humanae, et fucosae, 
sobrii, sapientes, pudici Apostolorum virtutes praeseferreot, iisdemque prae- 
starent. Adeo mentes hominum erroribus in dies obcaecatae , adeo mores 
corrupti ia dies, perditique! Nobis autem quot, quantisque animi doti- 
bus in domo Dei oporteat elucere cogitantibus, iisque optime iustructum, 
ac locupletem Seniorem illum ndmirantibus, qui inter vos , Fratres vene- 
rabiles, Filiique dilectissimi, jarndiu constitutus, a justitiae semitis nun- 
quam digressus, Deo acceptus, non aliter ac patriarchalium veterum fami- 
liarum princeps et babebatur , et erat, extemplo contigit, ut de ipsius 
morte si non intempestiva, nunquam certe lacryrnis destituenda nuueio 
perinfausto haud prius delato fere simul nec expostulantes, necopinantes a 
summo universae Ecclesiae Pontifice vocaremur tanto Viro succedere, se- 
gregati in opus , ad quod assumpsit, dati Pastores in opus ministerii. 

■ K . 'ii Debilitatis nostrae conscientia convicti ad tam grave onus perferen- 
dum, quod etiam Angelicis humeris formidandum , non tacentes fuimus , 
sed animae, quanta est, tenuitatem coufessi, ut infirmitatibus nostris com- 
pateretur, effusis praecibus exoravimus. Sed quantus ego eram, ut Ei re- 
sponderem, et loquerer cum Eo verbis meis? Nurnquid dicit fgmentum 
ei, qui se finxit ; quid me fecisti sic ? An non habet potestatem figulus 
luti , ex massa facere vas in honorem ? quantus ego eram ut contradice- 

cerem sermonibus sancti ? Illius, inquam, GREGORII DECIMI SEXTI 
qui tamquam fluvius de loco voluptatis ad irrigandum egressus circumit 
omnem terram , laetificat Civitatem Dei ; qui appellatus a Deo Pontijex , 
ut decebat, nostris hisce diebus, et ex hominibus assumptus , pro hominibus 
constitutus in iis , quae sunt ad Deum , factus est omnibus causa 
salutis aeternae. Illius inquam , qui non solum opii morum consiliorum 
verbis, queis quidem saepius animi solent irritari , sed melius suae in- 
victae virtutis exemplis, demum aspectu ipso jucundissimo valet etiam in- 
firmos confortare, quique potestate, qua est insignitus, prae omnibus hu- 
manis amplissima, ligat, et solvit, mittit, ct revocat, sibique in ministerio 
Clavium coadjutores admittit , Sancto Spiritu dirigente, qui per Vicarium 
Christi ponit Episcopos regere Ecclesiam Dei, et infirma Mundi eligit, ut 
confundat fortia, quique , ut jubet sperare, Nos etiam firmabit, solidabit - 
que. Ipsius , inquam , supremi Ecclesiae Pastoris jussu en Ego Pastor 
factus sum vester , et Pastor quasi rationem pro animabtis vestris reddi- 
turus ; Vos vero Fratres venerabiles, Filiique charissiini, Vos jam oves meae 
sed oves, quae vocem audiant Pastoris : En ego villicus vester, Vos vinea 
mihi locata, de cujus fructibus aliquando Palerfumilias servum suum , 
Ut a me accipiat, missurus est : Ego haeres Dei voluntate vocatus, vos 
haeredilas mihi praeclara. * 

Charitatis vinculo ad invicem igitur sociati ad invicem diligamus, sed 
dilectione, qua Christus diligit Ecclesiam suam. Nobis jam utraque ista Diae- 
cesis ut sponsa data est, et Sponsa quidem ornata viro suo; et Nos vicissim 
despondimus eam uni viro Virginem castam Christo exhibere non ha- 
bentem maculam, neque rugam. Operabimur, quantum in nobis, per gra- 
tiam Dei salutem vestram, ct rati Nobis opus non fore illud Apostoli sequi 
peccantes coram omnibus argue, ut et caeleri timorem habeant ,• operabi- 
mur non iu rigore, et severitate, sed iu mansuetudine, ct longanimitate, 
non minitantes, neque plectentes, sed exhortantes potius, et allicientes, no» 
enim dedit Nobis Deus spiritum timoris, sed virtutis, et dilectionis. Infun- 
dat in Nobis Dominus, qui omnibus dat affluenter, cum unctione Spiritus 
Sancti, qua a capite ad barbam descendente in similitudinem Aaron facti 
sumus , infundat coelestium donorum charismata, quibus iu sublimi consti- 

tuti bonum facientes non deficiamus , et sciamus qtrid acceptum sit ab ed 
omni tempore. Vosque Fratres , et Filii dilectissimi operamini salutem 
vestram. Operamini praecipue depositum Fidei servantes, cmnesque devi- 
tantes profanas vocum novitates, et oppositiones falsi nominis scientiae , 

illam nempe inanem philosophiam, quae mundi est, harumqoe tenebrarum, 

' 

quaque plus sapere quam sapere oporteat stulte simul ac impie non pauci 
cupientes, hominum mentes a necessaria dimovent subjectione, veritatem 
tenebris offundunt, implicant dubiis, dtmiqne lumen quaerere, et scientiam 
gloriantur, penitus caecutire, ac demum etiam insanire videntur. Tales 
sunt, qui instituta praedicant quaedam doctrinae perversae, ob quam re* 
rum novarum studium, eflraenisquc libertatis cupiditas incenditur, quid- 
quid a majoribus nostris recte, sancteque inventum est, aut firmatum re- 
jicitur, potestates omnes n Deo in terris constitutae contemnuntur, admo- 
dum verenda Religionis dogmata , et Ecclesiasticae disciplinae Canone* 
blasphemantur. 

Effugite, praecor, effugite magistros hujusmodi auribus prurientes, 
qui conturbant , et volunt convertere Evangcfium Christi, quique evange* 
iizant praeter id, quod acceptum est. Fidei depositum, qua una salutent 
vestram operari potestis, custodite. Confidimus autem de vobis, dilectissi- 
mft, meliora, et viciniora saluti, tametsi ita loquimur. Atque hujus con- 
fidentiae quidem, qua noster animus ita erigitur, et exultat , rationes bre- 
viter exponemus. Novimus N os ad salutis pascua per vocem Pastorum, 
qui sancte Nos praecesserunt, adductos, et quorum curis, et studio nec per 
nuperriinas quidem calamitates, Ecclesiis ferme omnibus viduatis, caruistai 
nunquam ab eis recessisse. Novimus vos verbi Dei manna eorum manibus 
■nutritos , atque aquae saluberrimae hausibns recreatos nunquam Aegypti 
cibos contaminatos, foetidosque puteos inhiasse. Novimus virtutem vestram» 
probitatem, docilitatem, et in Antistites, qui vobis adhuc praepositi sunt, 
singularem quamdam pietatem, et observantiam. Novimus haec, et conii* 
'dimus. Sed qnod Nos non confidentiae solum , sed et certitudinis etiam 
sensu quodam obfirmat circa fidem, et probitatem vestram, illud est, Fra- 
tres venerabiles, et Filii desideratissimi , quod dum ad Episcopale opus 
inter vos adhibendum designamur, et mittimur, iis Chrislifidclibus prae- 

fici gaudeamus, qui mira supremi Numinis bonitate populum electum, gen- 
tem sanctam novi foederis efformare, et constituere debere videmini. 

Si enim in veteri testamento Hebraeorum genus divinis omnibus mune- 
ribus cumulatum, illud praecipue aeternae praedilectionis signum inter gen- 
tes obtinuit, ut Dei Arcam et teneret, et coleret, quid non erit de vobis, Lau- 
retani, et Reciuateuses , dicendum, quibus non ex gentibus tantum, sed ex 
ipso populo Christiano praedestinatis, novi foederis Arca , veterique longe 
praestantior, et insignor commissa est, et donata? Vos namque Arcae illi 
ministratis, quae super omnia Tabernacula Jacob excelsior est , et fortior 
ipsa Davidica Turri, quae contra Damascum respiciens ab omnium ho- 
stium incursione Jcrusalcm liberabat. Penes vos est Domus illa, cujus fun- 
damenta in montibus Sanctis, de qua tam gloriosa dicta sunt , non a con- 
terraneis solum, et finitimis, sed alienigenis quoque, et longinquis. Universi 
siquidem quotquot innumeri sunt in Christo credentes per omnes terrae 
plagas disjecti Laurctanam aediculam invisentes, Mariae Domum ipsam 
-gaudent intueri, atque pio cordis affectu conclamant -Et iSomo natus est 
m ea , et ipse fundavit eam .ditissimus * ; Eam, quam praetiosis lapidibus 
murisque excelsis, omnique religiosa, efricra munificentia circumdederunt, 
praeclaris, ditissimisque muneribus a saeculo dccimoquarto usque ad hanc 
diem Pontifices, et Reges, Cardinales, et Duces non ex Italia solum, sed 
et ex longinquioribus regionibus cumularunt ; Eam, quam privilegiis singula- 
ribus, peculiaribus indulgentiis, honoribusque praeclarissimis Romanae, et 
Apostolicae Sedis Supremi Moderatores ditavere, quique Eam verbis cele- 
brantes amplissimis omnes Christifideles advocarunt, ut Lauretum conveni- 
rent ad Dei Matrem honorandam in ejus terrestri eadem Domo , quae 
Nazareth fuit, in qua ct Angelicae salutationis vox intonuit, -er Verbum 
Caro factum est. - O vere igitur beata gensj quae tantam, ac talem ha- 
buisti divinae graliae largitatem ! O ineffabilis super te coelestium dono- 
rum effusio I . Sed quorsum haec refero, quorsum? Nisi ut iutelligatis Fra- 
tres, ac Filii dilectissimi, arctioribus Nos prae coeteris obligationibus in Au- 
ctorem tanti numinis devinciri. Fieri ne posset, ut minimo licet temporis 
momento divinorum memoria meritorum unquam vos non teneret? Qua- 
n am ingrati animi nota non essetis condigni, si et Fidei constantia , etmo- 

rum sanctitate gentibus omnibus non praestaretis? Omnibus enim indictum 
esi -luceat lux vestra coram hominibus, ut videant opera vestra bona, et 
glorificent Patrem vestrum , qui in coelis est. - Vobis autem peculiari qua- 
dam ratione esse praeceptum videtur, qui in omnium gentium ad vos un- 
dequaque confluentium luce, et aspectu collocati omnium exemplar, et 
lumen esse debetis. Quid turpius de vobis dici posset, quam si advenae, et 
peregrini ad vos pervenientes, domus introeuntes, actiones vestras intro- 
spicientes, non exempla, ac incitamenta virtutis, sed vitioruui scandala re- 
portarent? Contra vero quid utilius, et honestius, quam si discessuris in 
patrias suas possetis sancta cordis gloria jactare- renuntiate, quae audistis, 
et vidistis 1 Confidimus igitur et recte laetamur confidere, dilectissimi, 
multum dc vobis. 

Quamvis autem haec ita se habeant, sinite, quaeso, ut quaedam cui- 
que vestrorum ordini, aut conditioni propria commemoremus, tion ut de 
vobis omnilms hactenus tam recte Nubis sperantibus, et scientibus contra- 
dicamus, sed potius ut obsecrando saltem in omni patientia , non impor- 
tune arguendo , vel increpando ministerium nostrum impleamus. 

Ac primum quidem ad Vos, utriusque Ecclesiae Nostrae Dignitates, 
atque Canonici, duplicem Nobis Senatum amplissimum constituentes ser- 
monem Nostrum jucundissime convertemus. Mulla Nobis fiducia est apud 
Vos, multa nobis gloriatio pro Nobis. Pergite, quaesumus, in studium, quod 
suscepistis. In candelabro Ecclesiae positi pietatis, et. doctrinae luce, Do- 
mus Dei zelo, virtutum omnium splendore magis niagisque in dies collu- 
cere satagite, ut de Vobis dici jure adhuc possit ,, Super murus luus,Je- 
rusalem , constitui custodes , tota dic , ac nocte laudabunt nomen Domini „ 
Attamen non solum hostiam Deo placentem offerendo, divinasque laudes 
persolvendo , sed et Nohis consiliis sapientiae vestrae coadjuvando, impe- 
ritos erudiendo, Evangelium Dei praedicando, vocationem vestram im- 
plere non desinatis. Agnoscite dignitatem, qua estis insigniti. A Presbyteris 
caeleris distincti omnes alios ecclesiasticorum munerum implemento prae- 
eatis. Discant a vobis omnes mores suos Evangclicae rationi componere, et 
verbis vestris tamquam sapientium sale ita quodammodo condiantur, ut 
qui est ex adverso , nihil habeat dicere de vobis. 


)( 9 x 

Vosque, Parochi venerabiles, qui Agricolae estis, in vineam Nobis 
creditam conducti, ne labore defatigemini, sed a prima mane usque ad ve- 
speras in opere perseverantes eam custodite, expurgate. Cuilibet vestrum, 
ut Ezechieli Prophetae dictum est „ speculatorem ego dedi te domui 
Israel „. Inspicite igitur , ne vulpes irruant dolosae , ne vepres errorum 
succrescant , ne lambruscac vitiorum gignantur. Eorum semina , si quae 
sunt, suffocate, lolia, si quaenam miserint, extirpate. Dominici ovilis pars 
est curis vestris concredita. Nutrite igitur frequenti Sacramentorum admi- 
nistralione , verborum pabulo pascite. Oves vestras curate , non sicut ve- 
stras, sed sicut Christi. Rapite omnes ad amorem Dei juxta monitum 
Christi , rapite quot potatis hortando , rogando , rationem reddendo cum 
mansuetudine, et lenitate. 

Neque Parochos tantummodo haec spectant, sed et alios Presbyteros. 
Ipsi enim quoque in Evangelii dispensatione positi, ipsi quoque in vineam 
advocati, ipsi quoque in Ecclesiae servitium cooptati. Nunquam oblivi- 
scantur ministerii , cui sunt adseripti. Studeant talenti, quod acceperunt , 
negotiationi, ne ordinis gratiam in vacuum recipientes servo illi compa- 
rentur, qui Domini sui paecuniam cum abscondisset, omni mcrcede pri- 
vatus missus fuit in tenebras exteriores. Omnes igitur obsecramus, ut 
pietatem, et doctrinam augeatis in dies, ut in dies exemplo fulgeatis vir- 
tutum optimarum, ut in dies fratres vestros erudire, corrigere, confortare 
conemini. 

Quotquot estis vero Clerici nondum sacris initiati, sed operarios ele- 
ctae vineae adjuvantes , atque inter hos praesertim in Recinatensi nostro 
Seminario ad umbram Tabernaculi adolescentes, vos alioquentes monemus 
cum Apostolo ,, ipsi vos probate , et digne ambulate vocatione, qua vocali 
estis cum omni humilitate , mansuetudine , et obedientia. Quod quidem 
optime assequemini, si et timorem Domini sedulo custodiatis, ct in earum 
scientiarum studium, quae maxime statam decent clericalem, enixa opera 
incumbatis. Quas quidem virtutes in vobis ita simul florere necesse est, ut 
earum altera deficiente , hominem claudum ad offerendum accedere dici 
possit. Ordinem praeterea, ac disciplinam servate: bonum siquidem viro est 

cum portaverit jugum ab adolescentia sua. Adolescens juxta viam suam 
etiam cum senuerit, non recedet ab ea. 

Neque hic vos severioris christiani instituti Sectatores, qui fluus 
mundi fortunas, et saeculi vanitates juxta Evangelii consilia contemnentes in 
sacris coenobiis legem Domini die, ac nocte meditamini, ac laudem deco- 
ram Domini dicitis , taciti praeteribimus. Vos memores propositorum ve- 
strorum, et votum, quod vovistis , reddentes , Ecclesiam Dei circumdatis 
multiplici ordinum varietate. Vestrum est praecipue orare Deum, ut iram 
suam a Nobis avertat, et super Nos misericordia ejus descendat, et corporis 
mortificatione, modestia, et humilitate omnes, qui in mundo sunt, aedi- 
ficare „ Agite, dicam cum Bcrnardo, agite ergo dilectissimi , et in his , 
quae coepistis , solliciti estote perseverare, ct abundare magis , ut augean- 
tur in dies incrementa justitiae vestrae At vos insuper exoramus, ut 
ministerio praedicationis verbi Dei , imperitorum instructione, Sacramen- 
torum adminastratione fideles populos adjuvando, pastoralis oneris Nos le- 
vare parte aliqua non cessetis ; ut propterea laetari possimus et insignes 
Canonicos, ct animarum Curatores, Clericos ipsos, Vos demum, viri reli- 
giosissimi, una omnes locum Nostrum supplere, per abundantiam vestram 
inopiae Nostrae succurri, et fieri aequalitatem. 

Jam vero ad vestras aures vox nostra perveniat, Virgines Deo oblatae, 
ad vos inquam, quae mundi illecebris nullo pacto implicatae, nullo saecu- 
lari negotio distractae, in hortum conclusum segregatae coelestem polias, 
quam humauam ducitis vitam. Custodite, quaesumus, mundo frigescente, 
ignem illum, quam Dei Filius venit mittere in terram. Ipsi in perpetuum 
ultro dicatae Illi soli placere studeatis. Nolite respicere retro , quia vana 
sunt, et mortifera quae vos deseruistis. Ipsum imitantes, qui usque ad mor- 
tem obediens factus est, obedientiam praecipue colite, atque servate, et 
mente , ac corpore sanctae , Dovibusque in dies virtutum monilibus exor- 
natae. Sponsum, quem Vos elegistis, quique Sibi Vos desponsavit, vigilanter 
expectate, imo Ipsi advenienti accensis lampadibus obviam occurrite. 

Vos tandem, Magistratus conspicui, amplissimi Decuriones, Optima- 
tes, Patricii, Civium ordines universi Nostra extrema verba compellant 

Eluce$cat, filii dilectissimi, sicut hactenus eluxit. Religio vestra, pietas 
in Deum, charitas in fratres. Numquam Vos extollat ambitio, aut cupidi- 
tas excitet; numquam humanis respectibus subjiciamini, ut ab Evangelio, 
et lege Christi etiam in minimis deflectatis. Si enim genus humanum, et 
mortales dtulos decipere quidem datum esset , numquam aeterni Judicis 
sententiam effugeretis, illius nempe Judicis, qui etiam justitias judicabit. 

Nescio quo pacto, ajebat Sanctus Bernardus, virtus in nobili plus 
placet, an forte quia plus claret ? Ideo profecto. Inferiorum ordinum Ci- 
ves mores suos ad vestra facta, Nobiles, et Patricii viri , coinuni quodam 
imitationis, et aemulationis studio accomodare nituntur. Vestra opera igi- 
tur, opera non sunt vestra tantum, sed et aliorum ; quemadmodum enim 
si lota sunt, plurimum juvant, sic si forte mala, et perversa, multorum 
animas perdunt, ut populi salus, atque tranquillitas ab ipsis in primis pen- 
dere videatur. Contendite igitur,sicut facitis, non tatn generis insignibus, 
atque nobilitate , sed Religionis studio caeteris antecellere , et majorum 
vestrorum non nomina tantum, sed et praeclara facta in vobis referre, rati 
juxta mentem Augustini, quod nullae sunt majores divitiae , nulli hono- 
res, nulla mundi hujus major substantia, quam est Fides Catholica. 

Divitiarum possessores illud prae omnibus timeant, ne cum plus aliis 
in hoc mundo acceperint , ab Auctore Mundi gravius inde judicentur. 
Iis itaque, quae possident, ad egenorum inopiam sublevandam, ad vidua- 
rum, et pupillorum jura sustinenda maxime utantur, ut vitam aeternam , 
spiritualis centupli proemium, et animae jucunditatem obtineant in prae- 
senti. Splendidum siquidem in panibus benedicent labia multorum. 

Omnes vero, et singuli tandem cujuscumque ordinis, et conditionis, 
quos omnes in corde gerimus, gratiam Spiritus Sancti , quam per Baptis- 
mum acceperunt , vacuam non reddant, bonorum operuin fructus prope- 
rent, sobrie, juxte, et pie vivant : omnes sicut decet mystici Christi corporis 
membra, charitatis vinculo conjuncti, sic in mandatorum observantia per- 
severent, ut gratiam in tempore, et coelestem gloriam in immortalitate 
consequantur. 

Laetamur vero in Domino maxime, Fratres venerabiles, ac Filii dile- 
ctissimi, de vobis omnibus. Quot enim et Sacerdotes probatissimi, et anima- 

rum impigri Curatores, et Viri religiosi, et Virgines sacrae, sosceple vitae 
instituta Observantes, et Magistratus in justitia ambulantes, ct Optimates, et 
Patricii ad exemplum praeclari, et ex Populo universo pietate insignes, et 
religione! Laetamur, ct Deum toto animo obsecramus, ut vincam istam 
electam de Coelo respiciat, et visitet, et perficiat. Nunquam ipsius mace- 
riae destruantur, ne eam forte qui per viam praetergrediuntur, vindemient, 
vel aper ferus depascatur. Fiant manus ejus extensae super eam, et super 
Nos, quos ipsi posuit custodes. Neque enim qui plantat est aliquid, neque 
qui rigat, sed qui incrementum dat, Deus. 

Agite igitur universi , et in unum congregati orationi sine intermis- 
sione instantes pro salute, et perseverantia vestra auctorem bonorum 
omnium deprecamini „ orate pro invicem ut salvemini Orate et pro 
omnibus in Ecclesia Dei sublimitatibus constitutis, atque in his praecipue 
pro Sanctissimo Domino Nostro GREGORIO DECIMO SEXTO, ut 
Ipsum fidei vindicem, pietatis adsertorem, Principem indulgenlissimum, Ca- 
tholici nominis propugnatorem, Ecclesiae universae solatio, gentium subdita- 
rum felicitati diu incolumem Dominus conservet, et inimici ejus dissipentur. 

Orate ct pro Nobis, Fratres, et Filii dilectissimi, ut apud Vos quanta 
opus est sedulitate, et charitate pastorali munere fungamur, dum interim 
hic ct nos memoriam vestri facimus, ut vos non deserat Deus, et benedictio- 
nibus coelestibus cumulati in gratia sua, et Domini Nostri Jesu Christi ma 
nentes sitis perfecti, pacem habeatis, et Deus pacis, et dilectionis sit Vo* 
biscum. Amen. 

Datum Romae extra Portam Flaminiam die Consecrationis Nostro* 
Kalendis Novembris anno MDCCCXXXI. 

